  Майя Бывальцева Выль дышетскон арысен Удмуртиысь школаосын нуназеяны пӧсь сиён басьтӥсь пиналъёслэн лыдзы куинь поллы тросгес луиз. Со сярысь элькунлэн тӧроез Александр Бречалов 2-тӥ куарусёнэ мерлыко вотэсъёсын меӵак эфирез дыръя вераз. Кылем арен ӵошатыса, пиналъёслэн, кудъёсызлы ми 1-тӥ куарусёнысен дунтэк пӧсь сиён сётыны кулэ, огъя лыдзы куинь поллы йылӥз. Соин валче школаосын пӧрасьёслэн но, дышетӥсьёслэн но ужзы тросгес луиз Александр Бречалов, Удмуртилэн тӧроезДышетонъя но тодосъя министрлэн Светлана Болотниковалэн верамезъя, дунтэк пӧсь сиён 1-4 классъёсын вань пиналъёс басьтозы – со 87 сюрс 473 адями. Со сяна, элькунын трос нылпиё вань семьяосысь 1-11 классъёсын дышетскисьёслы дунтэк сиён сётъян сярысь пумкылъян кутэмын – со эшшо 18 сюрс 800 адями.  Нырысь ик, куарусён кутсконын, кыӵе ке но шугъяськонъёс кылдыны быгатозы шуыса валаськом. Соин ик вазиськисько анай-атайёслы, школаослэн кивалтӥсьёссылы, дышетӥсьёслы, ойдолэ та ужез ӵошен радъялом Александр Бречалов, Удмуртилэн тӧроезОзьы ик со пусйиз, пиналъёслы пӧсь сиён сётон ужез радъян понна котькуд муниципал кылдытэтлэн тӧроез нимысьтыз кылкутоз.  Эшшо 1-4 классъёсын дышетскись пиналъёслы каръёсын дунтэк йӧл сёто, нош гуртысь дышетскисьёслы - йӧлын ӝук Александр Бречалов озьы ик ватсаз, 1-тӥ куарусёнысен Удмуртиысь ваньмаз каръёсын но ёросъёсын пиналъёсты школаын сюдонъя но санитарной кышкыттэмлыкъя куронъёсъя ӟырдыт телефон линиос ужало. Юанъёсты СМС-ивортонэн сётыны луэ таӵе телефон номеръёсъя: Алнаш ёрос +79508379750 Балезино ёрос +779911973004 Вавож ёрос +79225253199 Глаз ёрос +79068191118 Грак ёрос +79090552876 Дэбес ёрос +79124582538 Дэри ёрос +79128568934 Камбарка ёрос +79828315288 Каракулино ёрос +79501583577 Кез ёрос +79501623834 Кизнер ёрос +79508374748 Кияса ёрос +79124407487 Красногорск ёрос +79512036951 Можга ёрос +79199015389 Пичи Пурга ёрос +79501675610 Сарапул ёрос +79911978989 Сьӧлта ёрос +79524026921 Сюмси ёрос +79914564413 Ува ёрос +79128513286 Шаркан ёрос +79501626403 Эгра ёрос +79124588331 Юкаменск ёрос +79501526252 Якшур-Бӧдья ёрос +79043108763 Яр ёрос +79585529850 Вотка +79508263048 Глазкар +79127595035 Можга +79127665009 Сарапул +79630279087 Ижкар +79225082510 Тегъёс: Мерлык Дышетон Ижкар Удмуртия пиналъёс школаос АлександрБречалов  